Úradný vestník L 344 , 14/12/1991 S. 0062 - 0063

Fínske špeciálne vydanie: Kapitola 2 Zväzok 8 S. 0102

Švédske špeciálne vydanie: Kapitola 2 Zväzok 8 S. 0102



Nariadenie Komisie (ES) č. 3640/91 z 13. decembra 1991 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 o colnej a štatistickej nomenklatúre a Spoločnom colnom sadzobníku [1], naposledy zmenené a doplnené nariadením (ES) č. 3537/91 [2], a najmä na článok 9 uvedeného nariadenia, keďže pre zaistenie jednotného uplatňovania kombinovanej nomenklatúry, ktorá tvorí prílohu uvedeného nariadenia, je nutné prijať opatrenia týkajúce sa zatrieďovania tovaru uvedeného v prílohe k tomuto nariadeniu; keďže nariadenie (EHS) č. 2658/87 stanovilo všeobecné pravidlá pre interpretáciu kombinovanej nomenklatúry a keďže tieto pravidlá platia aj pre akúkoľvek inú nomenklatúru, ktorá je na nej úplne alebo sčasti založená alebo ktorá k nej pridáva akékoľvek ďalšie triedenie a ktorá je daná zvláštnymi ustanoveniami spoločenstva, so zreteľom na uplatňovanie sadzobných a iných opatrení týkajúcich sa obchodovania s tovarom; keďže podľa uvedených všeobecných pravidiel musí byť tovar opísaný v stĺpci 1 tabuľky tvoriacej prílohu k tomuto nariadeniu zatrieďovaný pod príslušnými kódmi kombinovanej nomenklatúry uvedenými v stĺpci 2, a to na základe odôvodnenia uvedeného v stĺpci 3; keďže Výbor pre nomenklatúru nevydal svoje stanovisko v lehote určenej jeho predsedom, PRIJALA TOTO NARIADENIE: Článok 1 Tovar opísaný v stĺpci 1 tabuľky, ktorá tvorí prílohu k tomuto nariadeniu, je teraz zatrieďovaný pod príslušnými kódmi kombinovanej nomenklatúry uvedenými v stĺpci 2 spomenutej tabuľky. Článok 2 Toto nariadenie nadobúda účinnosť dvadsiaty prvý deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 13. decembra 1991 Za Komisiu Christiane Scrivener člen Komisie [1] Ú. v. ES L 256, 7.9.1987, s. 1. [2] Ú. v. ES L 335, 6.12.1991, s. 9. -------------------------------------------------- PRÍLOHA Opis tovaru | Zatriedenie: kód kombinovanej nomenklatúry | Odôvodnenie | (1) | (2) | (3) | Sada dvoch odevov v maloobchodnom balení, pozostávajúca z: | | Zatriedenie vyplýva z ustanovení všeobecných pravidiel 1 a 6 pre interpretáciu kombinovanej nomenklatúry, z poznámky 13 k triede XI z poznámky k podpoložke 2a) k triede XI, z poznámky 4 ku kapitole 61 (pre horný odev) a zo znenia kódov kombinovanej nomenklatúry 6106 a 61062000, 6108 a 61082200. (Pozri aj vysvetlivky ku kombinovanej nomenklatúre k položke 6106) | ľahkého odevu zo syntetickej háčkovanej textílie (strojová krajka s ozdobnými motívmi pretkávaná kovovou niťou) zakrývajúcej hornú časť tela tesne pod pás, s dlhými rukávmi, obrúbeného na dolnom okraji a na konci rukávov. Odev má golier z pruhu jednofarebnej strojovej krajky, ktorého konce sa vpredu prekrývajú pravý cez ľavý a tvoria veľmi hlboký výstrih v tvare písmena V (pozri fotografiu č. 465 A) | 61062000 | nohavičiek vyrobených z rovnakej textílie so zložením a farbou ako horný odev (pozri fotografiu č. 465 B) | 61082200 | +++++ TIFF +++++ | --------------------------------------------------